
KĖDAINIŲ RAJONO SAVIVALDYBĖS TARYBA

SPRENDIMAS
DĖL VALSTYBĖS NEKILNOJAMOJO TURTO PRIPAŽINIMO NETINKAMU (NEGALIMU) NAUDOTI IR JO NURAŠYMO

2023 m. sausio 27 d. Nr. TS-24 
Kėdainiai

Vadovaudamasi Lietuvos Respublikos vietos savivaldos įstatymo 16 straipsnio 2 dalies  27 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 26 straipsnio 1 dalies 1 ir 2 punktais, 4 dalimi, 27 straipsnio 2 dalimi, Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo, patvirtinto Lietuvos Respublikos Vyriausybės 2011 m. spalio 19 d. nutarimu Nr. 1250 „Dėl Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo patvirtinimo“, 7.1 ir 7.3 punktais, ir atsižvelgdama į Nuolatinės Kėdainių rajono savivaldybės administracijos ilgalaikio ir trumpalaikio turto, medžiagų įvertinimo, pripažinimo netinkamu naudoti bei nurašymo komisijos siūlymą (2023 m. sausio 3 d. apžiūros aktas Nr. AP2023-1), Kėdainių rajono savivaldybės taryba  nusprendžia: 
1. Pripažinti netinkamu (negalimu) naudoti dėl fizinio ir funkcinio nusidėvėjimo valstybei nuosavybės teise priklausantį ir šiuo metu Kėdainių rajono savivaldybės patikėjimo teise valdomą nekilnojamąjį turtą – 1954 metų statybos Kruosto tvenkinio HTS ant Nevėžio upės, inventorinis   Nr. 120320048, įsigijimo vertė – 150 457,89 Eur, likutinė vertė 2022 m. gruodžio 31 d. – 28 747,73 Eur.
2. Siūlyti Lietuvos Respublikos Vyriausybei nurašyti 1 punkte nurodytą turtą.
3. Įpareigoti Kėdainių rajono savivaldybės administracijos direktorių būti atsakingu už 1 punkte nurodyto turto išardymą ir likvidavimą teisės aktų nustatyta tvarka.
Šis sprendimas per vieną mėnesį nuo sprendimo paskelbimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui bet kuriuose šio teismo rūmuose Lietuvos Respublikos administracinių bylų teisenos įstatymo nustatyta tvarka.

